**Campbeltown** (skotsk-gælisk: *Ceann Loch Chille Chiarain* eller *Ceann Locha*) er en by og tidligere kongelig burgh i distriktet Argyll and Bute, Skottland. Den ligger ved bukten Campbeltown Loch helt sør på Kintyre-halvøya. Campbeltown ble et viktig senter for whisky og som en travel fiskehavn. Også tekstilindustri og turisme er en viktig næring for byen. For 2020 er befolkningen beregnet til 4 500 innbyggere, en svak nedgang fra tidligere år.

Historie
--------

Sekkepiper i Campbeltowns hovedgate (2006)
Steinalderbønder fra neolittisk tid (4000 f.Kr.) som har etterlatt stående steiner og gravmonumenter som ligger rundt landskapet. Flintsteiner og andre steinaldergjenstander er utstilt på Campbeltown-museet i Burnet-bygningen.

Fra og med 500-tallet e.Kr. kom irske misjonærer. Det er antatt at sankt Kieran eller Ciarán av Saigir er antatt å være den som opprettet en religiøs plass på stedet hvor Campbeltown er lokalisert, noe det tidligere gæliske stedsnavnet indikere: Ceann Loch Cille Chiarain i betydningen «odden av innsjøen ved kirken i Ciarán». Kinlochkilkerran er en anglisering av det gælisk navnet. Helgenens navn minnes flere steder i byen tilknyttet katolsk tro, eksempelvis som navn på en barneskole og på et kapell.

Kinlochkilkerran omdøpt på 1600-tallet til Campbell's Town etter at Archibald Campbell, 9. jarl av Argyll ble tildelt stedet i 1667, Campbeltowns rådhus sto ferdig i 1760.

I 1609 ble Archibald Campbell instruert i å opprette en burgh som kunne bli bebodd av menn fra Lavlandet. Med sin naturlige havn var det som da het Lochhead perfekt lokalisert. I 1700 ble stedet forfremmet til en kongelig burgh for å «forbedre næring og handelen» i Kintyre. Fiske av sild ble viktig for stedets økonomi på 1700- og tidlig på 1800-tallet. I henhold til en rapport fra 1770 hadde Campbeltown gått fra å være «en mindre fiskelandsby til dagens blomstrende tilstand». Havnen var hektisk med opptil 260 store fiskebåter hver dag. Mellom 1750 og 1786 hadde folketallet nær doblet seg til over 7000.

Den første lisensen til å destillere *acqua vitae* ble bevilget i 1609, men det var først tidlig på 1800-tallet at framstilling av whisky virkelig tok seg opp med over 30 destillerier. Campbeltown framsto som «Skottlands hovedstad for whisky».

Whisky
------

Campbeltown er ett av fem områder i Skottland som er kategorisert som en særskilt produserende region av maltwhisky, og spesielt single malt. På et tidspunkt hadde den over 30 destillerier. Et fokus på kvantitet fremfor kvalitet, og kombinasjonen av forbud og den store depresjonen i USA, førte imidlertid til at de fleste destillerier gikk ut av drift. I dag er det bare tre aktive destillerier igjen i Campbeltown: Glen Scotia, Glengyle og Springbank.

Campbeltown er en «beskyttet lokalitet» for destillering av Scotch Whisky under Storbritannias Scotch Whisky Regulations 2009. Folkevisen med tittelen «Campbeltown Loch, I wish you were whisky» er basert på byens historie i denne bransjen.

Gallery
-------

|  |  |  |  |  |  |  |
| --- | --- | --- | --- | --- | --- | --- |
| 

|  |
| --- |
| Campbeltown Loch og Campbeltown.
 |
| Campbeltown Loch og Campbeltown.
  |

|  |
| --- |
| Lossing av fangsten Campbeltown
 |
| Lossing av fangsten Campbeltown
  |

|  |
| --- |
| Bryggen i Campbeltown
 |
| Bryggen i Campbeltown
  |

 |

Referanser
----------

1. ↑  «Mid-2020 Population Estimates for Settlements and Localities in Scotland». *National Records of Scotland*. 31. mars 2022.
2. 1 2 3 4   «History», *Explore Campbeltown*
3. ↑  St Kieran's Primary School Campbeltown
4. ↑  St Kieran's Chapel, St John Street, Campbeltown,
5. ↑   «Campbeltown», Mills, A.D. (2003): *A Dictionary of British Place-Names*, Oxford University Press, Oxford Reference Online. Oxford University Press.
6. ↑  Historic Environment Scotland: «Main Street, Town Hall, including lamp standards (LB22918)»
7. ↑  «The World of Scotch Whisky» (PDF). Arkivert fra originalen Arkivert 24. september 2009 hos Wayback Machine. (PDF) den 9. januar 2014.
8. ↑  «The five single malt scotch whisky whiskey regions explained. scotland wisky higlands speyside campbeltown islay lowlands», *Scotland Whiskey* 24. september 2009. Arkivert fra originalen Arkivert 24. september 2009 hos Wayback Machine. den 24. september 2009.
9. ↑  Stirk, David (1. januar 2005): *The Distilleries of Campbeltown: The Rise and Fall of the Whisky Capital of the World*. Angels' Share. ISBN 978190323884
10. ↑  «The Scotch Whisky Regulations 2009», *Legislation.gov.uk*
11. ↑  Stewart, Andy (2010): «Campbeltown Loch, (I wish you were whisky)», *Spotify*

Eksterne lenker
---------------

(en) Campbeltown – kategori av bilder, video eller lyd på Commons


* Come to Campbeltown
* Campbeltowns offisielle infonettsted
* Mull Of Kintyre Music Festival
* Kintyre Songwriters Festival

|  |  |
| --- | --- |
| Oppslagsverk/autoritetsdata | Encyclopædia Britannica **·** Vision of Britain **·** VIAF **·** LCCN **·** GeoNames **·** BBC Things
 |